ΔΕΛΤΙΟ ΤΥΠΟΥ
ΤΕΕ Ηπείρου: Ημερίδα «10 χρόνια ΚΤΣ 2016: Ανασκόπηση και Προοπτικές σε έναν Κόσμο που Αλλάζει»
Το Τμήμα Ηπείρου του Τεχνικού Επιμελητηρίου Ελλάδας (ΤΕΕ) διοργανώνει επιστημονική ημερίδα με θέμα «10 χρόνια ΚΤΣ 2016: Ανασκόπηση και Προοπτικές σε έναν Κόσμο που Αλλάζει», με αφορμή τη συμπλήρωση δέκα ετών από τη θέσπιση του Κανονισμού Τεχνολογίας Σκυροδέματος (ΚΤΣ-2016).
Η ημερίδα θα πραγματοποιηθεί το Σάββατο 26 Σεπτεμβρίου 2026, από τις 10:00 έως τις 14:00, στην αίθουσα εκδηλώσεων του ΤΕΕ Ηπείρου (Αραβαντινού 6-8, Ιωάννινα).
Στόχος της εκδήλωσης είναι η ανασκόπηση της εφαρμογής του ΚΤΣ-2016 και η συζήτηση για τις προοπτικές και τις ανάγκες αναθεώρησής του, σε ένα περιβάλλον που αλλάζει λόγω της κλιματικής κρίσης, της ψηφιακής μετάβασης και των νέων ευρωπαϊκών απαιτήσεων. Στο επίκεντρο θα βρεθούν ζητήματα ανθεκτικότητας των κατασκευών, περιβαλλοντικής επίδοσης του σκυροδέματος, νέα προϊόντα και υλικά χαμηλού αποτυπώματος, καθώς και σύγχρονες εργαστηριακές και κατασκευαστικές τεχνικές.
Μεταξύ των ομιλητών είναι και ο Νίκος Μαρσέλλος, Διπλωματούχος Πολιτικός Μηχανικός ΕΜΠ, με πολυετή και σημαντική παρουσία στον χώρο της Τεχνολογίας Σκυροδέματος. Έχει συμμετάσχει στη σύνταξη των ΚΤΣ-1985 και ΚΤΣ-1997, καθώς και στο Σχέδιο ΚΤΣ-2013 και στις εργασίες για το ΕΛΟΤ ΕΝ 206-1. Είναι δημοφιλής συγγραφέας βιβλίων για την Τεχνολογία Σκυροδέματος και του «Οδηγού Σκυροδέματος», ενώ έχει πραγματοποιήσει περισσότερες από 85 εισηγήσεις σε ημερίδες και σεμινάρια σε όλη την Ελλάδα. Στην ημερίδα θα παρουσιάσει την εισήγηση «Κανονισμός Τεχνολογίας Σκυροδέματος ΚΤΣ-2016 + θέματα προς αναθεώρηση». Το υπόλοιπο πρόγραμμα των ομιλιών της ημερίδας είναι:
	Έναρξη 
10:00 π.μ. 
	Χαιρετισμοί 
	Πρόεδρος ΤΕΕ (τμήμα Ηπείρου), Επίσημοι προσκεκλημένοι, Εκπρόσωποι φορέων και εταιριών. 

	10:20 – 10:45
	Κλιματική αλλαγή και επιπτώσεις στην αντοχή των κατασκευών από σκυρόδεμα.

	Γκαραβέλας Κωνσταντίνος
(Γεωλόγος – Φυσικός)
Σύμβουλος ποιοτικού ελέγχου κατασκευών.

	10:45-11:10
	Νέα Προϊόντα
Με χαμηλό αποτύπωμα στο περιβάλλον
	Δήμος Κουφόπουλος
(Μεταλλειολόγος Μηχανικός)

	11:10-11:40
	Κανονισμός Τεχνολογίας Σκυροδέματος ΚΤΣ-2016 + θέματα προς αναθεώρηση
	Νίκος Μαρσέλλος

	11:40-12:05
	Διάλλειμα 

	12:05-12:30
	"Polymer Macrofibers in Concrete: Industrial Floors, Precast & Shotcrete"
	Ivan Opoliarov
Specialist in civil and industrial construction

	12:30-13:00
	Καινοτόμες Εργαστηριακές Τεχνικές στα "Σύγχρονα" Σκυρόδεματα.
	Ελευθέριος Σκόδρας
(Χημικός)

	13:00-14:00
	Συζήτηση – Διάλογος – Ερωτήσεις στους εισηγητές



Οι εισηγήσεις θα είναι δεκαπεντάλεπτες. 
Η ημερίδα απευθύνεται σε μηχανικούς όλων των ειδικοτήτων, κατασκευαστές, ερευνητές, φοιτητές και επαγγελματίες του κλάδου, με στόχο την ενημέρωση και την ανταλλαγή απόψεων για την ασφάλεια, την ποιότητα και τη βιωσιμότητα των σύγχρονων κατασκευών. 
Η συμμετοχή στην εκδήλωση είναι ελεύθερη και θα δοθούν βεβαιώσεις παρακολούθησης.



